CELEX: C2006/237/10
Language: lv
Date: 2006-09-30 00:00:00
Title: Lieta C-303/06: Lūgums sniegt prejudiciālu nolēmumu — izteikts ar Employment Tribunal (Dienvidlondona) 2006. gada 10. jūlija rīkojumu — S. Coleman pret Attiridge Law , Steve Law

30.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 237/6
            
         Lūgums sniegt prejudiciālu nolēmumu — izteikts ar Employment Tribunal (Dienvidlondona) 2006. gada 10. jūlija rīkojumu — S. Coleman pret Attiridge Law, Steve Law
   
   (Lieta C-303/06)
   (2006/C 237/10)
   Tiesvedības valoda — angļu
   Iesniedzējtiesa
   
      Employment Tribunal (Dienvidlondona)
   Lietas dalībnieki pamata procesā
   
      Prasītāja: S. Coleman
   
   
      Atbildētāji: Attiridge Law, Steve Law
   
   Prejudiciālie jautājumi
   
               1)
            
            
               Vai, ņemot vērā diskriminācijas aizliegumu saistībā ar invaliditāti, Direktīva (1) sniedz aizsardzību tikai pret tiešu to personu diskrimināciju un aizskaršanu, kuras pašas ir invalīdi?
            
         
               2)
            
            
               Ja atbilde uz augstāk minēto jautājumu (1) ir negatīva, tad, vai Direktīva aizsargā tos darba ņēmējus, kuriem, lai gan viņi nav invalīdi, tiek piemēroti mazāk labvēlīgi [nosacījumi], vai viņi tiek aizskarti, pamatojoties uz to, ka viņiem ir saistība ar personu, kas ir invalīds?
            
         
               3)
            
            
               Vai tad, ja darba devēja attieksme pret darba ņēmēju ir mazāk labvēlīga nekā attieksme, kas tiek, vai tiktu, piemērota attiecībā pret citiem darba ņēmējiem, un ir konstatēts, ka šāda attieksme ir pamatota ar to, ka darba ņēmējam ir dēls invalīds, kuru aprūpē darba ņēmējs, šāda attieksme ir tieša diskriminācija, kas pārkāpj vienlīdzīgas attieksmes principu, ko nosaka Direktīva?
            
         
               4)
            
            
               Vai tad, ja darba devējs aizskar darba ņēmēju, un ir ticis konstatēts, ka šāda attieksme ir pamatota ar to, ka, ka darba ņēmējam ir dēls invalīds, kuru aprūpē darba ņēmējs, šāds aizskārums pārkāpj vienlīdzīgas attieksmes principu, ko nosaka Direktīva?
            
         
      (1)  Padomes 2000. gada 27. novembra Direktīva 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju (OV L 303, 16. lpp.)